***Výbor***

 ***Národnej rady Slovenskej republiky***

***pre verejnú správu a regionálny rozvoj***

 69. schôdza výboru

 Číslo: CRD-1730/2019

**258**

**U z n e s e n i e**

**Výboru Národnej rady Slovenskej republiky**

**pre verejnú správu a regionálny rozvoj**

**z 10. októbra 2019**

k návrhu poslancov Národnej rady Slovenskej republiky Petra Antala a Irén Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z. (tlač 1639)

**Výbor Národnej rady Slovenskej republiky**

**pre verejnú správu a regionálny rozvoj**

**p r e r o k o v a l**

 návrh poslancov Národnej rady Slovenskej republiky Petra Antala a Irén Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z. (tlač 1639);

 **A. s ú h l a s í**

 s návrhom poslancov Národnej rady Slovenskej republiky Petra Antala a Irén Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z. (tlač 1639);

 **B. o d p o r ú č a**

 **Národnej rade Slovenskej republiky**

 návrh poslancov Národnej rady Slovenskej republiky Petra Antala a Irén Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z. (tlač 1639) **schváliť** s pozmeňujúcimi a doplňujúcimi návrhmi uvedené v prílohe tohto uznesenia**;**

 **Boris K o l l á r, v. r.**

 predseda výboru

Dušan **B u b l a v ý, v. r.**

overovateľ výboru

 Príloha k uzn. č. 258 – tlač 1730

**Pozmeňujúce a doplňujúce návrhy**

**k návrhu poslancov Národnej rady Slovenskej republiky Petra Antala a Irén Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z. (tlač 1639)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **K čl. I, 2. bodu**

V čl. I, 2. bode, § 3 ods. 2 sa slová „búracieho povolenia“ nahrádzajú slovami „rozhodnutia, ktorým sa nariaďuje alebo povoľuje odstránenie stavby“.

Pozmeňujúci návrh pojmovo precizuje navrhované ustanovenie v zmysle znenia § 90 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

1. **K čl. I, 16. bodu**

V čl. I, 16. bode, § 6 ods. 5 sa slová „Pri stavbe, ktorá obsahuje aj účel využitia stavby,“ nahrádzajú slovami „Pri stavbe, ktorá má slúžiť aj na účel využitia,“.

Pozmeňujúci návrh harmonizuje novelizačné ustanovenie so znením § 3 ods. 3 písm. c) - čl. I, 3. bod návrhu zákona

1. **K čl. I, 16. bodu**

V čl. I, 16. bode, § 6 ods. 6 sa za prvé slovo „poplatku“ vkladajú slová „za rozvoj“.

Pozmeňujúci návrh pojmovo precizuje novelizačnú úpravu jej zosúladením so znením § 6 ods. 5 (čl. I, 16. bod návrhu zákona).

1. **K čl. I, 16. bodu**

V čl. I, 16. bode, § 6 ods. 7 sa slovo „jeho“ nahrádza slovom „jej“.

Pozmeňujúci návrh gramatickej povahy.

1. **K čl. I, prílohe**

V čl. I, prílohe v časti A, 6. bode sa vypúšťa slovo „plochy“.

Pozmeňujúci návrh zosúlaďuje znenie časti A navrhovanej prílohy so znením časti B prílohy (čl. I, 31. bod návrhu zákona) a zároveň so znením § 3 ods. 3 písm. c) – čl. I, 3. bod návrhu zákona.

1. **K čl. II**

V čl. II sa slová „15. novembra“ nahrádzajú slovami „30. novembra“.

V tejto súvislosti sa v čl. I, 30. bode, § 15 vrátane nadpisu slová „15. novembra“ nahrádzajú slovami „30. novembra“ a slová „14. novembra“ sa nahrádzajú slovami „29. novembra“.

Posunutie nadobudnutia účinnosti návrhu zákona súvisí s predpokladaným termínom jeho prerokovania na schôdzi Národnej rady Slovenskej republiky ako aj potrebou dodržania lehoty podľa čl. 102 ods. 1 písm. o) Ústavy Slovenskej republiky.